Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 790/13/8806	Košice, 12.2.2015
EEČ : 2-65-40-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Košice-okolie
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX-okolie zo dňa 8.1.2014, spisová značka 1 Pv 790/13/8806, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
- v okrese XXXXX - okolie v obci Trebejov  č. 61 v dobe od 24. 02 2013 do dňa  26.08.2013 neoprávnene odoberal elektrickú energiu na odbernom mieste č. 1352519 v celkovom množstve 37 881 kWh, čo bolo preukázané pri kontrole odberného miesta pracovníkmi Východoslovenskej distribučnej a.s. XXXXX dňa 26.8.2013, kde bolo zistené, že z hlavnej domovej skrine umiestnenej na fasáde rodinného domu je urobený prepoj do elektroinštalácie domu v pivničných priestorov, kde je napojený elektrický ohrievač vody a osvetlenie mimo určené meradlo - elektromer, čím uvedeným konaním spôsobil pre spoločnosť Východoslovenskej distribučnej a.s. XXXXX, XXXXX škodu vo výške 858,71 Eur, ktorú v plnej výške uhradil dňa 04.09.2013.

Uznesením prokurátora Okresnej prokuratúry XXXXX-okolie zo dňa 8.1.2014, spisová značka 1 Pv 790/13/8806, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
      Uznesením povereného príslušníka OO PZ Kysak, sp. zn. ORP-1209/KY-KS-2013 zo dňa 23.09.2013 bolo začaté trestné stíhanie podľa § 199 ods. 1 Trestného poriadku a dňa 10.10.2013 bolo vznesené obvinenie podľa § 206 ods. 1 Trestného poriadku XXXXX pre prečin krádeže podľa § 212 ods. 1, ods. 2 písm. e/ Trestného zákona na tom skutkovom základe, že

       - v okrese XXXXX - okolie v obci Trebejov  č. 61 v dobe od 24. 02 2013 do dňa  26.08.2013 neoprávnene odoberal elektrickú energiu na odbernom mieste č. 1352519 v celkovom množstve 37 881 kWh, čo bolo preukázané pri kontrole odberného miesta pracovníkmi Východoslovenskej distribučnej a.s. XXXXX dňa 26.8.2013, kde bolo zistené, že z hlavnej domovej skrine umiestnenej na fasáde rodinného domu je urobený prepoj do elektroinštalácie domu v pivničných priestorov, kde je napojený elektrický ohrievač vody a osvetlenie mimo určené meradlo - elektromer, čím uvedeným konaním spôsobil pre spoločnosť Východoslovenskej distribučnej a.s. XXXXX, XXXXX škodu vo výške 858,71 Eur, ktorú v plnej výške uhradil dňa 04.09.2013.

Po skončení skráteného vyšetrovania bolo uznesením Okresnej prokuratúry XXXXX - okolie č.k. 1Pv 790/13/8806-5 zo dňa 2. januára 2014 trestné stíhanie voči XXXXX podmienečne zastavené podľa § 216 ods. 1 písm. a), b), c) Trestného poriadku a podľa § 216 ods. 2 Trestného poriadku bola obvinenému určená skúšobná doba v trvaní 12 (dvanásť) mesiacov. 

	Uznesenie o podmienečnom zastavení trestného stíhania nadobudlo právoplatnosť dňa 21.1.2014 a skúšobná doba obvinenému uplynula dňa 21.1.2015.

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a  vyhovel aj ďalším uloženým obmedzeniam a povinnostiam, rozhodne prokurátor, že obvinený sa osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje.

	Obvinený XXXXX sa počas skúšobnej doby, ako to vyplýva zo správy Okresného úradu XXXXX - okolie, odbor všeobecnej vnútornej správy, sa na uvedenom úseku nedopustil žiadneho priestupku. Zo správy okresného riaditeľstva policajného zboru zo dňa 28.1.2015 sa momentálne voči obvinenému nevedie žiadne trestné stíhanie. Zo správy Obecného úradu obce Trebejov a z odpisu z registra trestov obvineného vyplýva, že obvinený XXXXX viedol riadny život a nedopustil sa ďalšej trestnej činnosti.

	Vzhľadom na uvedené bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Gogová
prokurátorka